อันเดรย์ ซาฮารอฟ

อันเดรย์ ดมีตรีเยวิช ซาฮารอฟ (; 21 พฤษภาคม ค.ศ. 1921 — 14 ธันวาคม ค.ศ. 1989) เป็นนักฟิสิกส์ชาวโซเวียตและเจ้าของรางวัลโนเบลสาขาสันติภาพ ซึ่งเขาได้รับใน ค.ศ. 1975 จากการเป็นกระบอกเสียงที่เน้นย้ำเรื่องสิทธิมนุษยชนไปทั่วโลก

แม้ว่าเขาจะใช้ชีวิตการทำงานในสายฟิสิกส์ร่วมกับโครงการอาวุธนิวเคลียร์ของโซเวียต โดยเป็นผู้ควบคุมการพัฒนาอาวุธเทอร์โมนิวเคลียร์ (ระเบิดไฮโดรเจน) แต่ซาฮารอฟยังมีผลงานวิจัยพื้นฐานที่สำคัญในการทำความเข้าใจฟิสิกส์อนุภาค, แม่เหล็กไฟฟ้า และจักรวาลวิทยาเชิงฟิสิกส์อีกด้วย อย่างไรก็ตาม ซาฮารอฟเป็นที่รู้จักมากที่สุดจากการเคลื่อนไหวทางการเมืองเพื่อเสรีภาพส่วนบุคคล สิทธิมนุษยชน เสรีภาพพลเมือง และการปฏิรูปในสหภาพโซเวียต ซึ่งการกระทำดังกล่าวทำให้เขาถูกตราหน้าว่าเป็นผู้เห็นต่าง (dissident) และต้องเผชิญกับการประหัตประหารจากชนชั้นปกครองของโซเวียต

เพื่อเป็นการระลึกถึงเขา "รางวัลซาฮารอฟ" จึงถูกจัดตั้งขึ้นและมอบเป็นประจำทุกปีโดยรัฐสภายุโรป ให้แก่บุคคลและองค์กรที่อุทิศตนเพื่อสิทธิมนุษยชนและเสรีภาพ

 อ้างอิง 

 แหล่งข้อมูลอื่น 
 The Andrei Sakharov Archives at the Houghton Library.

 Andrei Sakharov: Soviet Physics, Nuclear Weapons, and Human Rights . Web exhibit at the American Institute of Physics.
 Andrei Sakharov: Photo-chronology 
 Annotated bibliography of Andrei Sakharov from the Alsos Digital Library



หมวดหมู่:นักการเมืองโซเวียต
หมวดหมู่:นักฟิสิกส์ชาวโซเวียต
หมวดหมู่:นักฟิสิกส์ชาวรัสเซีย
หมวดหมู่:นักฟิสิกส์นิวเคลียร์
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวโซเวียตผู้ได้รับรางวัลโนเบล
หมวดหมู่:ชาวรัสเซียผู้ได้รับรางวัลโนเบล
หมวดหมู่:ผู้เห็นต่างโซเวียต